CELEX: 32019D2004
Language: hr
Date: 2019-11-28 00:00:00
Title: Provedbena Odluka Komisije (EU, Euratom) 2019/2004 оd 28. studenoga 2019. o izmjeni Odluke Komisije 2005/872/EZ, Euratom o odobrenju Češkoj da pri izračunu osnovice vlastitih sredstava od PDV-a za prijevoz putnika primjenjuje određene približne procjene (priopćeno pod brojem dokumenta C(2019) 8595) (Vjerodostojan je samo tekst na češkom jeziku)

2.12.2019   
               
               
                  HR
               
               
                  Službeni list Europske unije
               
               
                  L 310/54
               
            
         PROVEDBENA ODLUKA KOMISIJE (EU, Euratom) 2019/2004
         оd 28. studenoga 2019.
         o izmjeni Odluke Komisije 2005/872/EZ, Euratom o odobrenju Češkoj da pri izračunu osnovice vlastitih sredstava od PDV-a za prijevoz putnika primjenjuje određene približne procjene
         (priopćeno pod brojem dokumenta C(2019) 8595)
         (Vjerodostojan je samo tekst na češkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
         nakon savjetovanja sa Savjetodavnim odborom za vlastita sredstva,
         budući da:
         
                     (1)
                  
                  
                     Na temelju članka 381. Direktive Vijeća 2006/112/EZ (2) Češka može, u skladu s uvjetima koji su se primjenjivali u toj državi članici na dan njezina pristupanja, nastaviti izuzimati od PDV-a međunarodni prijevoz putnika iz točke 10. dijela B Priloga X. toj direktivi sve dok se isto izuzeće primjenjuje u bilo kojoj od država članica koje su bile članice Zajednice na dan 30. travnja 2004. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
                  
               
                     (2)
                  
                  
                     Člankom 1.a Odluke Komisije 2005/872/EZ, Euratom (3) Češkoj je za prijevoz putnika odobrena primjena fiksnog postotka međuosnovice za transakcije iz točke 10. dijela B Priloga X. Direktivi 2006/112/EZ.
                  
               
                     (3)
                  
                  
                     Najnoviji inspekcijski pregled vlastitih sredstava od PDV-a pokazao je da je odobrenje primjene pojednostavnjene metode izračuna pri izračunu transakcija iz točke 10. dijela B Priloga X. Direktivi 2006/112/EZ dano na temelju netočnih i nepotpunih podataka. Da su Komisiji bili dostupni točni i potpuni podaci, Češkoj ne bi bila odobrena primjena približnih procjena za prijevoz putnika za razdoblje od 2015. do 2020. Stoga je primjereno retroaktivno izbrisati članak 1.a Odluke 2005/872/EZ, Euratom.
                  
               
                     (4)
                  
                  
                     Odluku 2005/872/EZ, Euratom trebalo bi stoga na odgovarajući način izmijeniti,
                  
               DONIJELA JE OVU ODLUKU:
         
            Članak 1.
            Članak 1.a Odluke 2005/872/EZ, Euratom briše se.
         
         
            Članak 2.
            Ova je Odluka upućena Češkoj.
         
         
            Članak 3.
            Ova Odluka primjenjuje se od 26. studenoga 2015.
         
         
            Sastavljeno u Bruxellesu 28. studenoga 2019.
            
               
                  Za Komisiju
               
               Günther OETTINGER
               
                  Član Komisije
               
            
         
         
            (1)  SL L 155, 7.6.1989., str. 9.
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Odluka Komisije 2005/872/EZ, Euratom od 21. studenoga 2005. o izdavanju odobrenja Češkoj za primjenu određenih približnih procjena za izračun osnovice vlastitih sredstava od PDV-a (SL L 322, 9.12.2005., str. 19.).